title: "Meklenborig Bocht"
text: "Det Meklenborig Bocht (\u00fc\u00fcb Tjiisk: Mecklenburger Bucht of Mecklenburgische Bucht, \u00fc\u00fcb Deensk Mecklenburg Bugt) as en bocht, wat uun a s\u00fc\u00fcdwaast faan't Uastsia leit. Det as det gratst bocht uun det tjiisk dial faan't Uastsia. Uun a s\u00fc\u00fcd an uast leit at bundeslun Meklenborig-F\u00f6\u00f6rpomern an uun a waast leit at bundeslun Sleeswich-Holstian. At liinje, wat at nuurdgrens faan't bocht maaget, lingt faan't uastspas faan't eilun Fehmarn, Staberhuk, uun Sleeswich-Holstian tu't nuurdspas faan det hualew eilun Dar\u00df, Dar\u00dfer Ort, uun Meklenborig-F\u00f6\u00f6rpomern. Det L\u00fcbeck Bocht an det Wismar Bocht san dialen faan det Meklenborig Bocht. Uun't bocht lei a eilunen Poel, Walfisch an Langenwerder, wat nai bi Wismar san. D\u00f6n gratst huuwner bi't bocht san L\u00fcbeck, Rostock an Wismar. \n\nDet Meklenborig Bocht as m\u00e4 det Kiil Bocht faan a Fehmarnsun ferb\u00fcnjen.\n\nUastsia"